Kamu bisa jelasin ke aku soal Olivia Zalianty dalam bahasa jawa?

Olivia Zalianty (lair ing Jakarta, 18 Oktober 1981; umur  taun). Olivia Zaliabty ya iku salah sijiné aktris Indonésia kang nduwéni katurunan Tionghoa lan Batak. Olivia iku anak wadon saka artis utawa aktris kang jenengé Tetty Liz Indriati lan adhik kandhung saka aktris Marcella Zalianty. Olivia dikenal kanthi jeneng Oliv nalika ing Serial TV Ada Apa dengan Cinta.

Oliv iku lulusan S1 saka jurusan seni désain Universitas Pelita Harapan. Olivia Zalianty lumebu Universitas Pelita harapan nalika taun 1999. Nalika sasi September taun 2007, Olivia Zalianty mangkat ing Beijing. Oliv mangkat ing Beijing kanggo nerusaké studiné. Nalika ing Beijing Olivia Zalianty sekolah ing Pecing Xun Xei Wing. Sekolahan iki kalebu salah sijiné sekolah modern kanthi fasilitas asrama. Saliyané kanggo nambah ngèlmu ing babagan basa Mandarin, Olive uga sinau akting. Sadurungé iku, Olivia Zalianty uga tau sekolah ing sekolahan kang arané Beijing Central Academy. Olivia Zalianty sekolah ing sekolahan iki suwené mung sesasi.

Saliyané iku, Olivia Zaliaty uga sibuk karo kagiyatané dadi Duta Anti Narkoba. Salah sijiné tugasé nalika dadi dhuta narkoba ya iku ngampanyekaké anti penggunaan narkoba, sanajan ngono, Olivia uga ora bisa nglarang lan meksa wong supaya mandheg lan ora nganggo narkpba manèh. Nanging Olivia nduwéni usaha kanggo mènèhi pilihan tumuju dalan kang bener.